Лiтаральна да канца 90-х гадоў аб’ём вяшчання рэгiяналаў праз рэспублiканскую сетку складаў не больш за гадзiну на суткi. Мiж тым, мясцовае насельнiцтва цалкам заканамерна цiкавiлася не толькi падзеямi сусветнага i рэспублiканскага маштабу, але i тым, што адбываецца зусiм побач: у вобласцi, раёне, родным горадзе цi вёсцы. У той час як рэгiянальныя дадаткi сталi звычайнай справай для многiх газет, тэлебачанне вырашыла не адставаць i, што называецца, наблiзiцца да сваiх гледачоў.